b'\n_START_ARTICLE_\nKra (o\xc5\xbeina)\n_START_PARAGRAPH_\nO\xc5\xbeina Kra je najo\xc5\xbeji del Malajskega polotoka na jugu Tajske in Mjanmara.\n_START_SECTION_\nGeografija\n_START_PARAGRAPH_\nVzhodni del hribovite pokrajine pripada Tajski, medtem ko zahodni del pripada Tanintharyi, upravni enoti Mjanmara. Na zahodu o\xc5\xbeine je Andamansko morje, na vzhodu je Tajski zaliv._NEWLINE_Najo\xc5\xbeji del je med estuarijem reke Kra in zalivom Sawi, v bli\xc5\xbeini mesta Chumphon in ima \xc5\xa1irino 44 km, maksimalno vi\xc5\xa1ino 75 m  nad morsko gladino. _NEWLINE_O\xc5\xbeina Kra ozna\xc4\x8duje mejo med dvema deloma osrednjih Kordiljer, gorske verige, ki te\xc4\x8de iz Tibeta vzdol\xc5\xbe Malajskega polotoka. Ju\xc5\xbeni del se imenuje veriga Phuket, ki je nadaljevanje ve\xc4\x8djega pogorja Tenasserim, ki se razteza proti severu ve\xc4\x8d kot 400 km dale\xc4\x8d, pre\xc4\x8dka pa ga  prelaz Tri Pagode (Burman\xc5\xa1\xc4\x8dina: \xe1\x80\x98\xe1\x80\xaf\xe1\x80\x9b\xe1\x80\xac\xe1\x80\xb8\xe1\x80\x9e\xe1\x80\xaf\xe1\x80\xb6\xe1\x80\xb8\xe1\x80\x86\xe1\x80\xb0 \xe1\x80\x90\xe1\x80\xb1\xe1\x80\xac\xe1\x80\x84\xe1\x80\xba\xe1\x80\x80\xe1\x80\xbc\xe1\x80\xac\xe1\x80\xb8\xe1\x80\x9c\xe1\x80\x99\xe1\x80\xba\xe1\x80\xb8, izgovori: [p\xca\xb0aj\xc3\xa1 \xce\xb8\xc3\xb3\xca\x8a\xc9\xb4 z\xc3\xb9 t\xc3\xa0\xca\x8a\xc9\xb4 d\xca\x91\xc3\xa1 l\xc3\xa1\xc9\xb4];taj\xc5\xa1\xc4\x8dina: \xe0\xb8\x94\xe0\xb9\x88\xe0\xb8\xb2\xe0\xb8\x99\xe0\xb9\x80\xe0\xb8\x88\xe0\xb8\x94\xe0\xb8\xb5\xe0\xb8\xa2\xe0\xb9\x8c\xe0\xb8\xaa\xe0\xb8\xb2\xe0\xb8\xa1\xe0\xb8\xad\xe0\xb8\x87\xe0\xb8\x84\xe0\xb9\x8c, RTGS: Dan Chedi Sam Ong, izgovori: [d\xc3\xa0\xcb\x90n t\xc9\x95e\xcb\x90di\xcb\x90 s\xc7\x8e\xcb\x90m \xca\x94o\xc5\x8b]). Na jugu, 45 km od Songkhla, so gore Titiwangsa.\n_START_SECTION_\nZgodovina in kultura\n_START_PARAGRAPH_\n8. decembra 1941 po lokalnem \xc4\x8dasu, tik pred napadom na Pearl Harbor (7. decembra po hawajskem \xc4\x8dasu), je cesarska japonska vojska pristala blizu Songkhla, Tajska in Kota Bharu, Malezija, s \xc4\x8dimer se je za\xc4\x8dela na vojna na Tihem oceanu in za\xc4\x8detek invazije na Tajsko in Malezijo, ki je dosegla vrhunec z zajetjem Singapurja.'